CELEX: 62008CN0495
Language: hu
Date: 2008-11-14 00:00:00
Title: C-495/08. sz. ügy: 2008. november 14-én benyújtott kereset – Az Európai Közösségek Bizottsága kontra Nagy-Britannia és Észak-Írország Egyesült Királysága

7.2.2009   
            
            
               HU
            
            
               Az Európai Unió Hivatalos Lapja
            
            
               C 32/17
            
         2008. november 14-én benyújtott kereset – Az Európai Közösségek Bizottsága kontra Nagy-Britannia és Észak-Írország Egyesült Királysága
   (C-495/08. sz. ügy)
   (2009/C 32/27)
   Az eljárás nyelve: angol
   Felek
   
      Felperes: az Európai Közösségek Bizottsága (képviselők: P. Oliver és J.-B. Laignelot meghatalmazottak)
   
      Alperes: Nagy-Britannia és Észak-Írország Egyesült Királysága
   Kereseti kérelmek
   
               1.
            
            
               A Bíróság állapítsa meg, hogy
               az Egyesült Királyság, mivel nem írta elő, hogy kellően indokolni kell azon egyedi döntéseket, amelyek értelmében nem kell környezeti hatásvizsgálatot lefolytatni a módosított 85/337/EGK tanácsi irányelv (1) 4. cikkének (2) bekezdésével összhangban, és
               a 2000. november 15. előtt Wales-ben benyújtott ROMP kérelmeket nem vetette alá a fenti irányelv követelményeinek,
               nem teljesítette a fenti irányelvből eredő kötelezettségeit;
            
         
               2.
            
            
               Nagy-Britannia és Észak-Írország Egyesült Királyságát kötelezze a költségek viselésére.
            
         Jogalapok és fontosabb érvek
   Az Egyesült Királyság szabályozása csak abban az esetben írja elő az indokolási kötelezettséget, ha a környezeti hatásvizsgálatot szükségesnek tartják: ha a hatáskörrel rendelkező tervezési hatóság vagy a miniszter bármely okból arra a következtetésre jut, hogy egyáltalán nem szükséges környezeti hatásvizsgálat, a szabályozás semelyik rendelkezése nem kötelezi arra, hogy jelölje meg az e következtetést alátámasztó indokokat. A Bizottság úgy érvel, hogy a tagállamok által arra vonatkozóan hozott egyedi döntéseknek, hogy nem kell környezeti hatásvizsgálatot lefolytatni az irányelv 4. cikke (2)-(4) bekezdése alapján, megfelelő indokoláson kell alapulnia.
   Másfelől az Egyesült Királyság Wales-ben nem fogadta el azon szabályozást, amely az ásvány-kitermelési terv felülvizsgálata (Review of Mineral Planning, ROMP) iránti kérelmeket az irányelv által előírt követelményeknek vetné alá.
   
      (1)  Az egyes köz- és magánprojektek környezetre gyakorolt hatásainak vizsgálatáról szóló 85/337/EGK tanácsi irányelv HL L 175., 40. o.; magyar nyelvű különkiadás 15. fejezet, 1. kötet, 248. o.